wickkiey/tamil-wikipedia-chunked huggingface dataset:
# நர்க்கொண்டம் தீவு

**நர்க்கொண்டம்** அல்லது நரகக்குன்றம் தீவு அந்தமான் கடலில் அமைந்துள்ள ஒரு சிறிய எரிமலை தீவு ஆகும். தீவின் உச்சி கடல் மட்டத்திலிருந்து 710 மீ உயரத்திற்கு உயர்கிறது, மேலும் இது அண்டிசைட் எனப்படும் எரிமலைப் பாறைகளால் உருவானது. இது அந்தமான் தீவுகளின் ஒரு பகுதியாகும், இதன் முக்கியப்பகுதி மேற்கு நோக்கி சுமார் உள்ளது . நர்க்கொண்டம் தீவு இந்திய யூனியன் பிரதேசமான அந்தமான் மற்றும் நிக்கோபார் தீவுகளின் ஒரு பகுதியாகும். சுமார் 6.8 சதுர கிலோமீட்டர் பரப்பளஉ உடைய இந்த தீவு சிறியதாகும். இது ஒரு செயலற்ற எரிமலை என இந்திய புவியியல் ஆய்வு மையம் வகைப்படுத்தியது.
# நர்க்கொண்டம் தீவு

## சொற்பிறப்பு

நர்க்கொண்டம் என்ற பெயர் தமிழ்ச் சொல்லான "நரகத்தின் குழி" என்று பொருள்படும் நரக-குன்றம் என்பதிலிருந்து பெறப்பட்டதாகும் இருப்பினும் இது இந்தத் தீவுக்கும் பாரன் தீவுக்கும் இடையிலான குழப்பத்தின் விளைவாக இருக்கலாம்.
# நர்க்கொண்டம் தீவு

## வரலாறு

1986 வரை பர்மா நர்க்கொண்டம் தீவின் மீது இறையாண்மையைக் கோரியது. இரு நாடுகளுக்கிடையிலான அந்தமான் கடல், கோகோ சேனல் மற்றும் வங்காள விரிகுடா ஆகிய கடல் எல்லையை வரையறுப்பது தொடர்பாக இந்தியாவுடன் உடன்பாட்டை எட்டியதில் இந்தக் கோரிக்கை கைவிடப்பட்டது. 1983 ஆம் ஆண்டு நர்கொண்டம் தீவின் சரிவுகளில் ஒரு கலங்கரை விளக்கம் நிறுவப்பட்டது.
# நர்க்கொண்டம் தீவு

## நிலவியல்

போர்ட் பிளேரிலிருந்து வடகிழக்கில் 256 கி. மீ தூரத்திலும் செயல்படும் எரிமலையைக் கொண்ட பாரன் தீவின் தென்மேற்கே (தோராயமாக 150) &nbsp; கி.மீ) தூரத்திலும் தீவு உள்ளது. நர்கொண்டம் தீவு பர்மாவிலிருந்து 160 மைல் தொலைவில் உள்ளது, இது விசாகப்பட்டினத்திலிருந்து ( இந்தியாவின் பிரதான நிலப்பகுதியின் ஒரு பகுதி) கிட்டத்தட்ட 800 மைல் தொலைவில் உள்ளது. இது கிழக்கு எரிமலை தீவுகளைச் சேர்ந்தது. இந்த தீவு சிறியது, இதன் பரப்பளவு ஆகும். தீவு பெரும்பாலும் காடுகள் நிறைந்ததாகும். நர்க்கொண்டம் தீவு ஒரு எரிமலையிலிருந்து உருவானதாகும். இது அண்மைக் காலங்களில் செயல்பாட்டில் இருந்ததாகத் தெரியவில்லை, ஜூன் 8, 2005 வரை எரிமலையிலிருந்து "மண் மற்றும் புகை" வெளியேற்றப்பட்டதாக செய்திகள் வந்தன. 2004 இந்தியப் பெருங்கடல் பூகம்பம் மாக்மாவை நிலத்தடிக்கு நகர்த்தியதாகக் கருதப்படுகிறது, மேலும் இது தற்போதைய செயல்பாட்டுடன் தொடர்புடையதாக இருக்கலாம். அறிக்கைகள் துல்லியமாக இருந்தால், அறிவியல் ஆய்வுகள் துல்லியமாகக் கணக்கிட்டால் இந்தத் தீவின் செயல்பாட்டு நிலையை அந்த ஆய்வுகள் ஒருவேளை மாற்றி அறிவிக்கக்கூடும். நர்க்கொண்டம் தீவு அந்தமான் மற்றும் நிக்கோபார் தீவுகளின் கிழக்குமுனையைக் கொண்டதாகும். .
# நர்க்கொண்டம் தீவு

## நிலவியல்

### நர்க்கொண்டம் மலை

நர்க்கொண்டம் தீவின் எரிமலையனது 710 மீட்டர் உயரத்தில் உள்ளது அந்தமான் மற்றும் நிக்கோபார் தீவுகளில் இரண்டாவது மிக உயரமான இடம் இதுவேயாகும். முதலாவது 752 மீட்டர் உயரமான, வடக்கு அந்தமான் தீவில் உள்ள சாடில் முனை<nowiki/>யாகும்.
# நர்க்கொண்டம் தீவு

## நிர்வாகம்

நர்க்கொண்டம் தீவு வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது, இது டிக்லிபூர் வருவாய் வட்டத்தின் ஒரு பகுதியாகும். கிராமம் காவல் நிலையத்திற்கு அருகில் உள்ளது.
# நர்க்கொண்டம் தீவு

## விளக்கப்படங்கள்

இங்கு ஒரு கிராமம் மட்டுமே உள்ளது. இந்தியாவின் 2011 மக்கள் தொகை கணக்கெடுப்பின்படி, தீவில் ஒரு வீடு உள்ளது. பயனுள்ள கல்வியறிவு விகிதம் (அதாவது 6 வயது மற்றும் அதற்கும் குறைந்த குழந்தைகளைத் தவிர்த்து மக்கள்தொகையின் கல்வியறிவு விகிதம்) 100% ஆகும்.
**புள்ளிவிவரங்கள் (2011 மக்கள் தொகை கணக்கெடுப்பு)**  
| மக்கள் தொகை | 16 | 16 | 0 |  |
| --- | --- | --- | --- | --- |
| 6 வயதுக்குக் குறைவான குழந்தைகள் | 0 | 0 | 0 |  |
| பட்டியல் சாதி | 0 | 0 | 0 |  |
| பட்டியல் பழங்குடி | 16 | 16 | 0 |  |
| கல்வியறிவு பெற்றவர்களாக | 16 | 16 | 0 |  |
| தொழிலாளர்கள் (அனைவரும்) | 16 | 16 | 0 |  |
| பிரதான தொழிலாளர்கள் (மொத்தம்) | 16 | 16 | 0 | } |
இக்கிராமத்தின் பதினாறு குடியிருப்பாளர்கள் (அனைத்து மேற்பார்வை, காவல் பணியாளர்கள்) அனைவரும் வடகிழக்கு மூலையில் ஒரே வீட்டில் வசித்து வருகின்றனர். அவர்கள் தேங்காய் மற்றும் வாழைப்பழங்களை பணிசெய்யும் இடத்திற்கு அருகிலுள்ள ஒரு சிறிய தோட்டத்தில் அறுவடை செய்கிறார்கள்.
# மைசூர் அகர்பத்தி

**மைசூர் அகர்பதி** அல்லது மைசூர் ஊதுபத்தி என்பது கர்நாடகா<nowiki/>வின் மைசூரில் மட்டுமே கிடைக்கும் பொருட்களைப் பயன்படுத்தித் தயாரிக்கப்படும் பலவிதமான ஊதுபத்திக் குச்சிகளாகும், இது இதற்கு முன்பு கர்நாடக மாநிலத்தில் மட்டுமே காணப்பட்டது. இந்த அகர்பத்திகளின் வரலாற்று பின்னணி மற்றும் பயன்படுத்தப்படும் பொருட்களின் தொலைநிலை காரணமாக 2005 ஆம் ஆண்டில் இந்திய அரசிடமிருந்து புவியியல் அடையாளக் குறிச்சொல் வழங்கப்பட்டது. உலகின் மிகப்பெரிய அகர்பத்தி உற்பத்தி நகரம் மைசூர் ஆகும்.
# மைசூர் அகர்பத்தி

## வரலாறு

ஊதுபத்திக் குச்சி இந்தியில் 'அகர்பத்தி' என்றும் அழைக்கப்படுகிறது. 1900 களில் பெங்களூரில் ஊதுபத்திகள் தயாரித்தல் என்பது ஓர் ஒழுங்கமைக்கப்பட்ட தொழிலாக மாறியது, மேலும் இது அப்பொழுது ’வீசும் புகை’ எனப்பொருள்கொண்ட ’ஊத பத்தி’ என்று அழைக்கப்பட்டது. ஊதுபத்திக் குச்சிகளை உற்பத்தி செய்வது மிகவும் எளிமையானது, ஏனெனில் இதற்கான தயாரிப்புப் பணி என்பது கரி மற்றும் உமியுடன் கலந்த இயற்கை பொருட்களின் பசையை மூங்கில் குச்சிகளின் மீது உருட்டுவது மட்டுமேயாகும். இதில் சேர்க்கப்படும் கலவை விகிதம் மிகுந்த முக்கியத்துவம் வாய்ந்தது. அன்றைய மைசூர் மாகாணத்தின் மகாராஜா ஊதுபத்திக் குச்சிகளை உற்பத்தி செய்வதற்கும் அத்தொழில் முன்னேறுவதற்குமான ஊக்குவிப்பும் ஆதரவும் அளித்தார். கர்நாடகா மாநிலத்தின் ஷிமோகா<nowiki/>வைச் சேர்ந்த திரிதஹள்ளி என்றவிடத்தைச் சேர்ந்த டி.ஐ. உபாத்யாய என்பவரும், தமிழ்நாட்டின் தஞ்சாவூரைச் சேர்ந்த அட்டர் காசிம் சாகிப் என்பவரும் 1885 ம் மைசூரில் முதன் முதலாக ஊதுபத்தி உற்பத்தி செய்யும் தொழில் தொடங்கினார்கள். அதன் பின்னர் தாங்கள் தயாரித்த நறுமணம் தரக்கூடிய மைசூரில் மட்டுமே உற்பத்தி செய்த ஊதுபத்திகளை இங்கிலாந்தின் இலண்டனில் நடைபெற்ற வெம்பிலிக் கண்காட்சியில் காட்சிப்படுத்தினார்கள். அங்கு மைசூர் அகர்பத்திக்கான தரச் சான்றிதழ் பெற்று வென்றனர். அதன் பிறகு இந்த நிகழ்வால் அன்றைய மைசூர் அரசாஙகம் மைசூரைத் தவிர்த்த அரசாங்கத்தின் மற்ற இடங்களிலிருந்து வரும் பார்வையாளர்கள் மற்றும் விருந்தினர்களுக்கு மைசூரில் தயாரிக்கப்படும் ஊதுபத்திக் குச்சிகளைப் பரிசாகக் கொடுக்குமாறு செய்தது, அதன் பின்னர் மைசூரில் ஊதுபத்திக் குச்சிகளை உற்பத்தி செயும் பல்வேறு தொழிலதிபர்கள் பெருகி மைசூரில் தயாரிக்கப்படும் ஊதுபத்திகளை மற்ற நாடுகளுக்கு ஏற்றுமதி செய்வதன் மூலம் ஊதுபத்தித் தொழில்துறையை வளர்த்தெடுத்து உள்ளனர்.
# மைசூர் அகர்பத்தி

## உற்பத்தி முறை

மைசூர் அகர் பத்திகளின் சிறப்பு உள்ளூரில் மட்டுமே கிடைக்கக்கூடிய இயற்கைப் பொருட்கள் நறுமணப்பொருட்கள் ஆகியவை கொண்டு தயாரிக்கப்படுவதாகும். ஊதுபத்திகள் செய்யத் தேவையான மூலிகைகள், பூக்கள், தேவையான எண்ணெய், மரப்பட்டைகள், வேர்கள், கரி ஆகியவை மென்மையான கலவையாக மறும் வரை நன்றாக அரைக்கப்பட்டு பின்னர் ஒரு மூங்கில் குச்சியில் உருட்டப்பட்டு உலர வைக்கப்படுகின்றன. இதற்கெனப் பயன்படுத்தப்படும் மரங்களான சந்தனம்’ அயிலாந்தஸ் மலபரிக்கம் என்று சொல்லக்கூடிய பீ தணக்கன் மரம் போன்ற சிறப்பு மரங்களிலிருந்து கிடைக்கும் ஹல்மாடி, சந்தனம் போன்ற நறுமனப் பொருட்கள் மற்றும் பிற இயற்கை பொருட்கள் ஆகியவை புவியியல் ரீதியாக கர்நாடகாவில் மட்டுமே கிடைக்கின்றன. எனவே இந்த ஊதுபத்திகள் கர்நாடகாவின் சிறப்பு புவியியல் குறியீட்டு எண் அந்தஸ்து நிலையைப் பெற்றுள்ளன.
# மைசூர் அகர்பத்தி

## புவியியல் அறிகுறி

அகில இந்திய அகர்பத்தி சங்கம் மைசூர் அகர்பத்தியை சென்னையிலுள்ள காப்புரிமை, வடிவமைப்பு மற்றும் வர்த்தக முத்திரைகளுக்கான ஜெனரலின் அலுவலகத்திற்கு 1999 ஆம் ஆண்டின் புவியியல் குறியீட்டு பொருட்கள் சட்டத்தின் கீழ் பதிவு செய்ய, முன்மொழிந்தது. இதனால் இப்பகுதியில் கிடைக்கக்கூடிய இயற்கைப் பொருட்களைப் பயன்படுத்தித் தயாரிக்கப்படும் ஊதுபத்தி உற்பத்தியாளர்கள் மட்டுமே மைசூர் என்ற பெயரைப் பயன்படுத்தலாம். மூன்று ஆண்டுகளுக்குப் பிறகு, 2005 இல் மைசூர் அகர்பத்திக்கு புவிக்குறியீட்டு எண் வழங்கப்பட்டது.
# அதுல்யா ரவி

**அதுல்யா** என்பவர் தமிழ் நாட்டை சேர்ந்த தமிழ்த் திரைப்பட நடிகை ஆவார். இவர் 2017ஆம் ஆண்டு காதல் கண் கட்டுதே என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து ஏமாலி (2018), நாடோடிகள் 2 (2019) போன்ற பல திரைப்படங்களில் நடித்துள்ளார்.
# அதுல்யா ரவி

## ஆரம்பகால வாழ்க்கை

அதுல்யா திசம்பர் 21, 1992 தமிழ்நாட்டில் கோயம்புத்தூரில் தமிழ் இந்து குடும்பத்தில் பிறந்தார். இவரின் தந்தை பெயர் ரவி, தாயார் பெயர் விஜயலட்சுமி மற்றும் சகோதரரின் பெயர் திவாகர். அதுல்யா இளங்கலை தொழில்நுட்பப் படிப்பில் சென்னையில் உள்ள திரு. இராமசாமி நினைவுப் பல்கலைக்கழகத்தில் பட்டம் பெற்றார்.
# அதுல்யா ரவி

## நடிப்புத் துறை

இவர் முதல் நடிக்க ஒப்பந்தம் செய்த திரைப்படம் நாகேஷ் திரையரங்கம். ஆனால் திரைப்படம் வெளியிடுவதற்கு தாமதம் ஆனதால் காதல் கண் கட்டுதே என்ற திரைப்படம் மூலம் 2017-ஆம் ஆண்டு அதுல்யா என்ற இவரின் சொந்த பெயர் கதாபாத்திரம் மூலம் திரைப்படத் துறைக்கு அறிமுகமானார். இந்த திரைப்படத்தை இயக்குநர் **சிவராஜ்** இயக்க இவருக்கு ஜோடியாக புதுமுக நடிகர் ஜிகே நடித்துள்ளார். இந்த திரைப்படம் வசூல் ரீதியாக தோல்வியானது. ஆனாலும் இந்த திரைப்படம் பற்றி தி டைம்ஸ் ஆஃப் இந்தியா என்ற இணையதளம் நல்ல கருத்துக்களை வெளியிட்டது அந்த கருத்து: (சிறிய முதலீட்டில் எடுக்கப்படும் திரைப்படங்கள் அதன் எதிர்பார்ப்பிற்கும் அதிகமாக இது போன்ற சில நல்ல படங்கள் வருகிறது) என்று எழுதியிருந்தது.  
2018-இல் இவர் நடித்து வெளியான திரைப்படம் ஏமாலி. இந்த திரைப்படத்தை இயக்குநர் **துரை** இயக்க சமுத்திரக்கனி, சாம் ஜோன்ஸ், ரோசிணி பிரகாஷ், பாலா சரவணன் போன்ற பலர் நடித்துள்ளார்கள். இதில் இவர் ரித்து என்ற கதாபாத்திரத்தில் நவீன கால சுதந்திரமான பெண் கதாபாத்திரத்தில் நடித்தார். இந்த திரைப்படத்திற்காக இவர் தனது உடல் எடையை குறைத்து தலைமுடி, நிறத்தில் மாற்றம் செய்து இருந்தார். மற்றும் திரைப்படத்தில் காட்சிகளில் புகைத்தல், ஆடை தொடர்பான காட்சிகள் வெளியிடப்பட்டு பரபரப்பை ஏற்படுத்தி அக்காட்சிகள் நீக்கப்பட்டதும் குறிப்பிடத்தக்கது. இதை தொடர்ந்து அதே ஆண்டில் இவர் நடிகர் ஆரி நடித்த நாகேஷ் திரையரங்கம் என்ற திகில் திரைப்படத்தில் ஆரியின் சகோதரியாக துணைக் கதாபாத்திரம் ஏற்று நடித்து இருந்தார்.  
2019-ஆம் ஆண்டு சுட்டு பிடிக்க உத்தரவு என்ற அதிரடித் திரைப்படத்தில் நடிகர் விக்ராந்திற்கு ஜோடியாக புவனா என்ற கதாபாத்திரத்தில் நடித்தார். அதை அடுத்து சமுத்திரக்கனி இயக்கும் நாடோடிகள் 2 என்ற திரைப்படத்தில் நடித்துள்ளார். இந்த திரைப்படம் விரைவில் திரைக்கு வரவிருக்கின்றது. இதில் இவருடன் சசிகுமார், அஞ்சலி, பரணி போன்ற பலர் நடித்துள்ளார்கள். இந்த திரைப்படத்தில் இவரின் நடிப்பு எல்லோராலும் கவனிக்கப்படும் என்று நம்பப்படுகின்றது. அடுத்த சட்டை என்ற திரைப்படத்தில் நடித்துள்ளார். இதையும் இயக்குநர் சமுத்திரக்கனி இயக்கி நடித்துள்ளார். வட்டம் என்ற திரைப்படத்தில் சிபிராஜ், ஆண்ட்ரியா ஜெரெமையா மற்றும் மஞ்சிமா மோகன் நடிக்கின்றார். சாபிமாரி, காடவர் போன்ற பல திரைப்படங்களில் நடித்துக்கொண்டு இருக்கின்றார். இந்த திரைப்படம் இந்த ஆண்டு அல்லது அடுத்த ஆண்டில் திரைக்கு வரவிருக்கின்றது.
# அதுல்யா ரவி

## திரைப்படங்கள்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2017 | காதல் கண் கட்டுதே | அதுல்யா | அறிமுகம் |
| 2018 | ஏமாலி | ரித்து |  |
| 2018 | நாகேஷ் திரையரங்கம் |  |  |
| 2019 | சுட்டு பிடிக்க உத்தரவு | புவனா |  |
| 2019 | நாடோடிகள் 2 |  |  |
| 2019 | அடுத்த சட்டை |  |  |
| 2019 | சாபிமாரி |  |  |
| 2019 | காடவர் | படப்பிடிப்பில் |  |
| 2022 | வட்டம் |  |  |
# மகாராட்டிர சட்டமன்றத் தேர்தல், 2019

**மகாராட்டிர சட்டமன்ற தேர்தல், 2019** என்பது மகாராட்டிரா மாநிலத்தில் அக்டோபர் 21, 2019 அன்று நடைபெற்ற சட்டமன்றத் தேர்தல் ஆகும். இத்தேர்தலின் வாக்கு எண்ணிக்கை அக்டோபர் 24, 2019 அன்று நடைபெற்றது. இத்தேர்தலில் பாசக அதிக தொகுதிகளை கைப்பற்றியது. ஆனால் அரிதி பெரும்பான்மை கிடைக்கவில்லை.
# மகாராட்டிர சட்டமன்றத் தேர்தல், 2019

## 2014 ஆம் ஆண்டு தேர்தல்

2014ஆம் ஆண்டு நடைபெற்ற சட்டமன்ற தேர்தலில் பெரும்பான்மையான இடங்களை வென்ற பாசக, சிவசேனா கூட்டணி ஆட்சியில் உள்ளது. முதலமைச்சராகக் பாசக கட்சியைச் சேர்ந்த தேவேந்திர பட்னவீஸ் உள்ளார். இதன் பதவிக்காலம் 2019, நவம்பர் 9 அன்று முடிவடைகிறது  
| பாசக | சிவசேனா | காங்கிரசு | தேசியவாத காங்கிரசு | மகாராட்டிர நவநிர்மாண் சேனா | கட்சி சாராதவர்கள்&மற்றவர்கள் |
| --- | --- | --- | --- | --- | --- |
| 122 | 63 | 42 | 41 | } |  |
# மகாராட்டிர சட்டமன்றத் தேர்தல், 2019

## தேர்தல் ஆணைய அறிவிப்பு

| தேர்தல் தொடர்பான நிகழ்வு | தேதி |  |
| --- | --- | --- |
| தேர்தல் அறிவிக்கப்பட்டது | 2019, செப்டம்பர் 27 |  |
| போட்டியிடுவதற்கான மனு அளிப்பதற்கான இறுதி தேதி | 2019, அக்டோபர் 4 |  |
| மனுக்கள் சரிபார்க்கப்படும் தேதி | 2019, அக்டோபர் 5 |  |
| மனுவை விலக்கிக்கொள்ள இறுதி தேதி | 2019, அக்டோபர் 7 |  |
| தேர்தல் நடைபெறும் தேதி | 2019, அக்டோபர் 21 |  |
| வாக்குகள் எண்ணப்படும் தேதி | 2019, அக்டோபர் 24 | } |  
மராட்டியத்தில் உள்ள 288 சட்டப்பேரவை தொகுதிகளில் 29 தாழ்த்தப்பட்டோருக்கும், 25 மலைவாழ் மக்களுக்கும் ஒதுக்கப்பட்டுள்ளது.
# மகாராட்டிர சட்டமன்றத் தேர்தல், 2019

## கூட்டணிகள்

### சிவசேனா-பாசக

1989 ஆண்டு முதல் தொடரும் பாசக சிவசேனாவின் 30 ஆண்டுகால கூட்டணி 2019 ஆம் ஆண்டு தேர்தலிலும் தேசிய ஜனநாயகக் கூட்டணி தொடர்கிறது என அறிவித்தனர்.
# மகாராட்டிர சட்டமன்றத் தேர்தல், 2019

## கூட்டணிகள்

### காங்கிரசு - தேசியவாத காங்கிரசு கூட்டணி

காங்கிரசு மற்றும் தேசியவாத காங்கிரசு இணைத்து ஐக்கிய முற்போக்குக் கூட்டணி
என்ற பெயரில் போட்டியினர்.
# பெருநகரக் கலை அருங்காட்சியகம்

நியூயார்க் நகரத்தின் **பெருநகரக் கலை அருங்காட்சியகம்** (Metropolitan Museum of Art) ஐக்கிய அமெரிக்காவில் உள்ள மிகப் பெரிய அருங்காட்சியகம் ஆகும். இதைச் சுருக்கமாக "த மெட்" (the Met) என்றும் அழைப்பதுண்டு. 2018 இல் மூன்று இடங்களில் உள்ள இந்த அருங்காட்சியகத்துக்கு வருகை தந்தவர்களின் எண்ணிக்கை 6,953,927. இதன் அடிப்படையில் உலகின் மூன்றாவது பெரிய அருங்காட்சியகமாக இது உள்ளது. இந்த அருங்காட்சியகத்தின் நிரந்தர சேகரிப்பின் 17 பிரிவுகளில் இரண்டு மில்லியன் (20 இலட்சம்) ஆக்கங்கள் உள்ளன. மான்கட்டனின் மேல் கிழக்குப் பக்கத்தில், "மியூசியம் மைல்" என அழைக்கப்படும் வீதியை அண்டி, மத்திய பூங்காவின் கிழக்கு விளிம்புப் பகுதியில் அமைந்த இதன் முதன்மைக் கட்டிடம் பரப்பளவின் அடிப்படையில் உலகின் மிகப் பெரிய காட்சியகங்களில் ஒன்றாக விளங்குகின்றது. மேல் மான்கட்டனில் அமைந்துள்ளதும், ஒப்பீட்டளவில் மிகவும் சிறியதுமான இன்னொரு பிரிவு ஓவியம், கட்டிடக்கலை, மத்தியகால ஐரோப்பாவைச் சேர்ந்த கலைப்பொருட்கள் போன்றவற்றை உள்ளடக்கிய விரிவான சேகரிப்புக்களைக் கொண்டுள்ளது. அருங்காட்சியகத்தின் நவீன, சமகாலக் கலைத் திட்டத்தை விரிவாக்கும் நோக்கத்துடன் 2016 மார்ச் 18 அன்று மடிசன் அவெனியூவில் "மெட் புரோயர்" (Met Breuer) அருங்காட்சியகம் திறந்துவைக்கப்பட்டது.  
கலை, கலைக் கல்வி ஆகியவற்றை அமெரிக்க மக்களிடம் கொண்டுவந்து சேர்ப்பதற்காகவே 1879 ஆம் ஆண்டில் இந்தப் பெருநகரக் கலை அருங்காட்சியகம் நிறுவப்பட்டது. 1872 பெப்ரவரி 20 ஆம் தேதி திறந்துவைக்கப்பட்ட இந்த அருங்காட்சியகம் தொடக்கத்தில் 681 ஐந்தாம் அவெனியூவில் இருந்து செயற்பட்டது.
# பெருநகரக் கலை அருங்காட்சியகம்

## சேகரங்கள்

பெருநகரக் கலை அருங்காட்சியகத்தின் நிரந்தரச் சேகரங்கள் 17 தனித்தனிப் பிரிவுகளால் காப்பாட்சி செய்யப்படுகின்றன. ஒவ்வொரு பிரிவும் சிறப்புக் காப்பாட்சிப் பணியாளர்களையும், அறிஞர்களையும் உள்ளடக்கியுள்ளது. அத்துடன், சேகரங்களைப் பாதுகாத்துப் பேணுவதற்காகத் தனியான ஆறு பிரிவுகளும், ஒரு அறிவியல் ஆய்வுப் பிரிவும் இந்கு உள்ளன. செந்நெறிப் பழங்காலத்தையும், பண்டைய எகிப்தையும் சேர்ந்த கலை ஆக்கங்களும்; ஏறத்தாழ, புகழ்பெற்ற எல்லா ஐரோப்பியக் கலைஞர்களதும் ஓவியங்கள், சிற்பங்கள் என்பனவும்; நவீன மற்றும் அமெரிக்க ஓவியங்களின் விரிவான சேகரிப்புக்களும் நிரந்தர சேகரிப்புக்குள் அடங்குகின்றன. ஆப்பிரிக்க, ஆசிய, ஓசானிய, பைசண்டிய, இசுலாமியக் கலைகள் தொடர்பான ஏராளமான அரும்பொருட்களைப் பெருநகரக் கலை அருங்காட்சியகம் தனது சேகரிப்பில் வைத்துப் பேணிவருகின்றது. இசைக் கருவிகள், உடைகள், துணைப் பொருட்கள், பழங்கால ஆயுதங்கள், உலகின் பல பாகங்களைச் சேர்ந்த போர்க் கவசங்கள் போன்ற பலவகையான பொருட்களுக்கு இந்த அருங்காட்சியகம் உறைவிடமாக உள்ளது. முதலாம் நூற்றாண்டு ரோமர் காலத்திலிருந்து, நவீன அமெரிக்கா வரையிலான பல்வேறு காலப் பகுதிகளைச் சேர்ந்த உள்ளக அலங்கார வடிவமைப்புகள் இதன் காட்சிக் கூடங்களுக்குள் உருவாக்கப்பட்டுள்ளன. நிரந்தரக் காட்சிக்குப் புறம்பாகப் பல பெரிய நடமாடும் கண்காட்சிகளையும் ஆண்டு முழுவதும் இந்த அருங்காட்சியகம் ஒழுங்கு செய்கின்றது.
# பெருநகரக் கலை அருங்காட்சியகம்

## சேகரங்கள்

### புவியியல் அடிப்படையிலான சேகரங்கள்

#### பழங்கால அண்மைக் கிழக்குக் கலை

19 ஆம் ஆண்டு தொடக்கம் இந்த அருங்காட்சியகம் அண்மைக் கிழக்கில் இருந்து பழங்காலக் கலைப்பொருட்களைச் சேகரிக்கத் தொடங்கியது. சில ஆப்பெழுத்து வில்லைகளுடனும், முத்திரைகளுடனும் தொடங்கிய அண்மைக் கிழக்குக் கலைச் சேகரம் இப்போது 7,000 பொருட்களுக்கு மேல் கொண்டதாக வளர்ந்துள்ளது. புதிய கற்காலம் தொடக்கம், சசானியப் பேரரசின் வீழ்ச்சியை உள்ளடக்கிப் பிந்திய பழங்காலத்தின் முடிவு வரையிலான வரலாற்றைக் காட்டும் வகையில்; சுமேரிய, இட்டைட்டு, சசானிய, அசிரிய, பபிலோனிய எலமைட்டுப் பண்பாடுகளின் கலைப்பொருட்களும், தனித்துவமான வெண்கலக்காலப் பொருட்களும் அருங்காட்சியகத்தின் சேகரங்களில் அடங்கியுள்ளன. அசிரிய மன்னன் அசுர்னாசிர்ப்பால் என்பவரின் வடமேற்கு மாளிகையில் இருந்து எடுக்கப்பட்ட, *லமாசு* எனப்படும் காவல் உருவங்களைக் கொண்ட ஒரு தொகுதி பெரிய கற்கள் அண்மைக் கிழக்குச் சேகரத்தின் சிறப்புக் கூறு ஆகும்.
# பெருநகரக் கலை அருங்காட்சியகம்

## குறிப்பிடத்தக்கவை

இந்த அருங்காட்சியகத்தில் வைக்கப்பட்டுள்ள சேகரங்களில் சில:
- அகாமனிசிய பாரசீக சிங்க ரைடன்
# லீனா நாயர்

**லீனா நாயர்** (பிறப்பு 1969) யூனிலீவரின் முதல் பெண், முதல் ஆசிய, இளைய தலைமை மனித வள அலுவலர் மற்றும் யூனிலீவர் லீடர்ஷிப் எக்ஸிகியூட்டிவ் (யுஎல்இ) உறுப்பினர் ஆவார். இந்நிறுவனமானது யூனிலீவரின் வணிக மற்றும் நிதி செயல்திறனை வழங்கும் பணியை மேற்கொண்டு வருகிறது.  
190 நாடுகளில் பரவியுள்ள பல ஒழுங்குமுறை மற்றும் தொழிலாளர் சூழல்களில் செயல்படும் யூனிலீவரின் மனித மூலதனத்திற்கான ஒட்டுமொத்த பொறுப்பை லீனா ஏற்றுக்கொள்கிறார். சுற்றுச்சூழல் மற்றும் நேர்மறையான சமூக தாக்கத்துடன் யூனிலீவர் தனது லட்சிய வணிக வளர்ச்சியை சந்திக்க உதவும் உயர் வணிக செயல்திறனை வழங்குவதற்காக நிறுவனம் சரியான நபர்கள், சரியான பொறுப்புகளில், சரியான திறன்களுடனும் மனநிலையுடன் இருப்பதை உறுதி செய்கிறார். அமைப்பிற்கான பன்முகத்தன்மை மற்றும் பிற தொடர்பான திட்டங்களுக்கு அவர் தலைமை தாங்குகிறார், அதன் பணியாளர்கள் உண்மையிலேயே பல்துறையைச் சார்ந்த, அனைத்துத்திறமையினையும் கொண்டவர்கள் என்பது இதன்மூலம் உறுதி செய்யப்படுகிறது.  
2007 ஆம் ஆண்டில், லீனா இந்துஸ்தான் யூனிலீவரின் இளைய நிர்வாக இயக்குநராகவும், 90 ஆண்டுகளில் இந்துஸ்தான் யூனிலீவரின் நிர்வாகக் குழுவில் பணியாற்றும் முதல் பெண்மணியாகவும் ஆனார். ஒரு வருடம் கழித்து இந்தியா, பாகிஸ்தான், பங்களாதேஷ், இலங்கை மற்றும் நேபாளம் ஆகிய நாடுகளில் யூனிலீவரின் வளர்ச்சிக்கு பொறுப்பாக போயூனிலீவர் தெற்காசியா தலைமைக் குழுவின்முதல் பெண்மணியாக அவர் நியமிக்கப்பட்டார்,
# லீனா நாயர்

## வாழ்க்கை

அவரது சொந்த ஊர் மகாராஷ்டிராவிலுள்ள கோலாப்பூர் ஆகும். அவர் கோலாப்பூரில் உள்ள ஹோலி கிராஸ் கான்வென்ட் பள்ளியின் மாணவியாவார். எக்ஸ்.எல்.ஆர்.ஐ.யில் பட்டம் பெறுவதற்கு முன்பு மகாராஷ்டிரா சாங்லி என்னுமிடத்திலுள்ள வால்சந்த் பொறியியல் கல்லூரியில் பயின்றார். ஜாம்ஷெட்பூருக்குப் பிறகு கொல்கத்தா, தமிழ்நாட்டில் அம்பத்தூர், மகாராஷ்டிராவில் தஜோலா ஆகிய இடங்களில் வெவ்வேறு தொழிற்சாலைகளில் பணியாற்றத் தொடங்கினார்.  
ஒவ்வொரு நாளையும் மிகுந்த சவாலோடு எதிர்கொள்கிறார். தான் பணியாற்றும் நிறுவனத்தில் உழைப்பின் காரணமாகவும், பணியின் மேல் உள்ள மிகுந்த ஈடுபாட்டின் காரணமாகவும் அவர் அந்நிறுவனத்தின் தலைமைப் பொறுப்புக்கு உயர்த்தப்பட்டார். லண்டன் ஆங்கிலோ டச்சு நிறுவனத்திற்கு இந்துஸ்தான் யூனிலீவரின் இந்தியப் பிரிவினை தலைமையகத்தின் இடம் மாற்றம் செய்தார். அங்குதான் அவர் தலைமைப்பொறுப்பினயும், நிர்வாக இயக்குநர் என்ற பொறுப்பினையும் பெற்றார். அவருக்கு முன்பு பணியாற்றியவர் டக் பாலி என்பவர் ஆவார். அவர் பெரிய நுகர்வோர் பொருள்களின் நிறுவனத் தளத்தில் மிகவும் முக்கியமானவராகக் கருதப்பட்டவர். அவர் 38 ஆண்டுகள் அங்கு பணிப்பொறுப்பில் இருந்துள்ளார் என்பது குறிப்பிடத்தக்கதாகும்.
# லீனா நாயர்

## வெற்றியின் பின்னணி

அவருக்குப் பதவி உயர்வு தந்தபோது அந்நிறுவனம் அவரைப் பாராட்டி அவ்வுயர்வைத் தந்ததாகக் கூறியது. அந்த நிறுவனத்தின் மூத்த துணைத்தலைவராகப் பணியாற்றிய நிலையில் நிறுவனத்தின் பொருளை வரலாறு காணாத அளவிற்கு முன்கொண்டு வந்து பெருமைப்படுத்தியதாகவும், நிறுவனத்தின் செயல்பாட்டு முயற்சியினை பல்வேறு திட்டங்கள் மூலமாக உயர்த்தியதாகவும் அந்நிறுவனத்தைச் சேர்ந்த செய்தித் தொடர்பாளர் தெரிவித்துள்ளார். எக்ஸ்.எல்.ஆர்.ஐ.யின் தங்கப்பதத்தைப் பெற்ற அவர் இருபது ஆண்டுகளில் நிறுவனத்தில் பலவித புதிய திட்டங்களை அறிமுகப்படுத்தியுள்ளார். அவற்றில் ஒன்று பணியினை விட்டுச் சென்ற மகளிரை அப்பணியில் மறுபடியும் சேர்த்துக்கொள்வது என்பதாகும். அவர் எவ்விதப் பிரச்சினைகளுக்கும் ஆளாதாவர் என்ற பெருமையையும் பெற்றுள்ளார். இந்துஸ்தான் யூனிலிவர் நிறுவனத்தில் பணியாளர் உறவினை மிகவும் சீரான நிலையில் கொணர்ந்தார். 40 கிளைகளும், 96 சங்கங்களையும் கொண்டு அமைந்துள்ள அந்நிறுவனத்தில் அனைவரையும் அரவணைத்துச் சென்றார். ஆண்டுக்கு 50,000 மனித நாள்கள் இழப்பு என்பதை ஆண்டுக்கு 100க்கும் குறைவான மனித நாள்கள் இழப்பு என்ற நிலைக்குக் கொண்டுவந்தார்.
# லீனா நாயர்

## விருதுகள் மற்றும் அங்கீகாரம்

- இங்கிலாந்தில் திறமையான இந்திய வணிகத் தலைவர்களில் ஒருவராக கிரேட் பிரிட்டனின் இரண்டாம் எலிசபெத் மகாராணியால் அங்கீகரிக்கப்படல், 2017
- BAME (கருப்பு, ஆசிய மற்றும் சிறுபான்மை இன) தலைவர்களின் முதல் 20 பட்டியலில் முதன்மை இடம் பெறல், பைனான்சியல் டைம்ஸ், 2016 & 2017
- 7 ஆண்டுகளாக தொடர்ந்து வணிகத்தில் 25 சக்திவாய்ந்த பெண்களின் பட்டியலில் இடம் பெறல், பிசினஸ் டுடே
- சில்லறை மற்றும் நுகர்வோர் பிரிவில் இங்கிலாந்து முதல் பெண்கள் விருதினைப் பெறல், 2015
- இந்தியாவில் மிகவும் செல்வாக்கு மிக்க 50 பெண்களில் இடம் பெறல், வெர்வ் இதழ்
- சீசன்ட் எச்.ஆர் நிபுணர், என்.எச்.ஆர்.டி.என், 2010
- இந்துஸ்தான் டைம்ஸ் எச்.ஆர் சாம்பியன் விருதும், ஸ்டார் நியூஸ் டேலண்ட் லீடர்ஷிப் ஆண்டின் சிறந்த மனிதத்தொடர்புத்தலைவர் விருதும் பெறல்
# இயற்கைத்திறமை சோதனைகள்

**இயற்கைத் திறமைச் சோதனைகள்** (*Aptitude tests*) என்பது, இத்தகை யோருக்கு இன்ன தொழிலில் பயிற்சி அளிக்கலாம் என்று அறிவதற்கும், இன்ன வேலைக்கு இத்தகை யோரைத் தேர்ந்தெடுக்கலாம் என்று அறிவதற்கும் முதற்கண் வேண்டப்படுவது ஆகும். மனிதனிடம் காணப்படும் திறமைகள் ஒன்றுக் கொன்று சார்புடைமை பற்றி உளவியலாரிடையே கருத்து வேற்றுமைகாணப்படினும், மக்கள் இயற்கைத் திறமையைப் பற்றியவரையில் வேறுபாடுடையவர் என்பது எல்லோர்க்கும் ஒப்ப முடிந்த உண்மையாகும்.  
ஒரு குறிப்பிட்ட தொழிலுக்கு ஒருவருக்குள்ள இயற்கைத் திறமையை அறிவதற்கு, அவரை அத்தொழிலைக் கற்கச் செய்தபின் அவர் பெறும் திறமையைக் கணிப்பதே முறை என்று சிலர் கூறுவர். ஆனால் இந்த முறையால் பொழுதும், பணமும், ஆற்றலும் அளவுக்கு மிஞ்சி வீணாய்விடும். அதிலும் நீண்ட நாள் சிறப்புப் பயிற்சி பெறவேண்டிய தொழில்களில் இந்த விரயம் இன்னும் அதிகமாகும். நீண்டநாள் பயிற்சி பெற்ற பின் குறிப்பிட்ட தொழிலுக்குத் தகுதியற்றவர் என்று தெரியவருமாயின், அதனால் முதலாளிக்குப் பொருள் நட்டமும், தொழிலாளிக்குச் சுயமரியாதை, சுகவாழ்க் கைகளின் குறைவும் உண்டாகும். அதனால் ஒருவரிடம் மறைந்து கிடக்கும் இயற்கைத் திறமைகளை விரைவாகவும், குறைந்த பொருட் செலவிலும் கண்டுபிடிப்பதற்குரிய முறைகள் தேவையாகும். இதன் பொருட்டு உளவியலார் ஏராளமான ஆராய்ச்சிகள் செய்து, பல சோதனைகளை வகுத்துள்ளனர். இந்தச் சோதனைகள் முடிவானவையல்ல. ஆராய்ச்சிகள் மேன் மேலும் நடந்து, இப்பொழுதுள்ளவற்றைவிட மிகுந்த நல்ல சோதனைகள் கண்டுபிடிக்கப்படலாம். ஆயினும் இப்பொழுதுள்ள சோதனைகள் பயன் தருவனவாகவே இருக்கின்றன.
# இயற்கைத்திறமை சோதனைகள்

## இச்சோதனைகள்

இச்சோதனை என்பதெல்லாம் ஒரு சிறு மாதிரியைக் (Sample) கொண்டே நடைபெறுவதாம். ஓர் உணவுப் பொருளின் தூய்மையைச் சோதிக்க விரும்பினால், அதில் ஒரு சிறு அளவு எடுத்துச் சோதிக்கின்றோம். சிறு அளவுக்குள்ள குணமே அவ்வுணவுப் பொருள் அனைத்துக்குமாகும் என்ற எண்ணமே இதற்கு அடிநிலை ஆகும். அதுபோல் ஒரு மனிதன் தக்க பயிற்சியாலும், சூழ்நிலையாலும் தன்னுடைய அறிவையும் திறமையையும் பெருக்கிக் கொள்ளவும், சூழ்நிலைக்குத் தக்கவாறு நடந்துகொள்ளவும் கூடுமாயினும், அவனுடைய இயற்கைத் திறமை எப்பொழுதும் ஒன்றுபோலவே இருக்கும் என்று கருதுகின்றோம். எடுத்துக்காட்டாக, ஆராய்ச்சியின் பயனாக ஒருவனிடம் மிகுந்த இசைத் திறமை இருப்பதாகக் காணில், பத்து ஆண்டுகள் சென்ற பின்னரும் அதே திறமையுடையவனாயிருப்பான் என்று எண்ணிக்கொள்ளலாம். ஆகவே, உளவியல் சோதனை என்பது ஒருவனுடைய நடத்தையில் ஒரு மாதிரியைக் கவனமாகத் தேர்ந்தெடுத்து அளப்பதே யாகும். இயற்கைத் திறமைச் சோதனைகள் இரு திறத்தன.
1. ஒரு குறிப்பிட்ட இயற்கைத் திறமை பல மக்களிடம் வேறுபட்டுக் காணப்படுவதை அளப்பதாம். இந்த வேறுபாடுகளை, *ஆள் வேறுபாடுகள்* என்பர்.
1. மற்றொன்று ஒரே ஆளிடம், பல இயற்கைத் திறமைகள் வேறுபட்டுக் காணப்படுவதை அளப்பதாம். இந்த வேறுபாடுகளை, *பண்பு வேறுபாடுகள்* என்று அழைப்பர்.
# இயற்கைத்திறமை சோதனைகள்

## இச்சோதனைகள்

### இச்சோதனை வரலாறு

மக்கள் இயற்கைத் திறமையில் வேறுபாடுடையர் என்ற கருத்து வற்புறுத்தப்பட்ட பின்னரே இயற்கைத் திறமைச் சோதனை வளர்ச்சி பெறலாயிற்று. முதன் முதலாக இங்கிலாந்திலிருந்த பிரான்சிஸ் கால்ட்டன் 1884 ஓம், அமெரிக்காவிலிருந்த ஜே. மக்கீன் காட்டெல் 1890 ஒம், இறுக்கிப் பிடிக்கும் வன்மை , கை அசைவு விகிதம், நினைவு கூறும் வன்மை போன்றவற்றல் மக்களிடையே காணப்படும் வேறுபாடுகளைச் சோதனை மூலம் ஆராய்ந்தார்கள். அவர்களுடைய முறைகள் சிறந்தனவாக இருக்கவில்லை. மற்றும் அவர்கள் உடலியற் பண்புகளையே மிகுதியாக ஆராய்ந்தார்கள்.  
1908-ல் பிரான்ஸ் நாட்டு ஆல்பிரட் பினே (Alfred Binet) இயற்கைத் திறமையை அளந்தறிவதற்கான சோதனைகளை வெளியிட்டார். அவை புகழ் வாய்ந்தவை.
இவர்களுக்குப் பின்னர் இந்தச் சோதனை முறையானது விரைவாக வளர்ந்து வந்துள்ளது. அதற்கு ஒரு காரணம் புள்ளி விவர முறைகளைப் பயன்படுத்தியதேயாம். அதனுடன் முதல் உலக யுத்தமும் சோதனை முறை வளர்ச்சிக்கு ஆக்கம் அளித்தது. யுத்த காலத்தில் சேனைக்கு ஆள் சேர்க்கப் பயன் படுத்தப்பட்ட சோதனைகளை யுத்தம் நின்ற பின்னர், கைத்தொழில் முதலியவற்றிற்கும் பயன்படுத்த விருப்பம் உண்டாயிற்று. தொடக்கத்தில் சோதனைகள் பெரும்பாலும், பொது இயற்கைத் திறமை' என்பதைக் குறித்த சோதனைகளாகவே இருந்தன. ஆனால் பொது இயற்கைத் திறமை என்பது நூற்கல்வி பற்றிய ஒருவித இயற்கைத் திறமையேயன்றி வேறன்று என்று காணப் படவே, பல திறப்பட்ட இயற்கைத் திறமைகளைப் பற்றிச் சோதனைகள் வகுப்பதில் முனைந்தனர்.
# சுவாதி பிரமல்

**சுவாதி பிரமல்** (பிறப்பு **சுவாதி ஷா** 28 மார்ச் 1956) ஒரு இந்திய விஞ்ஞானி மற்றும் தொழிலதிபர் ஆவார், ஆரோக்கியம், பொது சுகாதாரம் மற்றும் புதுமைகளைப் புகுத்தல் போன்றவற்றில் தம்மை ஈடுபடுத்திக்கொண்டு வருகிறார். அவர் பிரமல் எண்டர்பிரைசஸ் லிட்., நிறுவனத்தின் துணைத் தலைவராக உள்ளார். சுவாதி 1980 ஆம் ஆண்டில் மும்பை பல்கலைக்கழகத்தில் எம்.பி.பி.எஸ். பட்டம் பெற்றார். ஹார்வர்ட் பொது சுகாதாரப்பள்ளியின் முன்னாள் மாணவியாவார். அவர் அங்கு 1992இல் முதுகலைப் பட்டத்தைப் பெற்றார். அவர் பிரமல் குழுமத்தைச் சேர்ந்த அஜய் பிரமலை மணந்தார்..
# சுவாதி பிரமல்

## விருதுகள் மற்றும் கௌரவங்கள்

பிரமலுக்கு ஏராளமான இந்திய மற்றும் சர்வதேச விருதுகளைப் பெற்றுள்ளார்.  
- 2004-05 - பிஎம்ஏ மேலாண்மை பெண் சாதனையாளர் விருது
- 2006 - பிரெஞ்சு ஜனாதிபதி ஜாக் சிராக்கிடமிருந்துசெவாலியர் டி எல் ஆர்ட்ரே நேஷனல் டு மெரைட் (நைட் ஆஃப் தி ஆர்டர் ஆஃப் மெரிட்) விருது.
- 2006 - இந்தியப் பிரதமரிடமிருந்து . அறிவியல் மற்றும் தொழில்நுட்ப பிரிவில் இளம் தலைவராக லக்னோ தேசிய தலைமை விருது.
- 2006 - பார்மா பயோடெக் தொழில்களில் சிறந்த பங்களிப்புகளுக்கான செம்டெக் பார்மா விருது
- 2007 - ராஜீவ் காந்தி அறக்கட்டளையின் சிறந்த பெண் சாதனையாளருக்கான ராஜீவ் காந்தி விருது
- 2010–2011 - அஸ்ஸோசாம் நிறுவனத்தின் தலைவர்.
- 2010 - லண்டன் ஹில்டனில், இங்கிலாந்தில் உலகளாவிய அதிகார மேம்பாட்டு விருது
- 2012 - இந்திய ஜனாதிபதி திருமதி பிரதிபா படேலிடமிருந்து இந்தியாவின் உயர் குடிமக்கள் விருதுகளில் ஒன்றான பத்மஸ்ரீ விருது, (180).
- 2012 - ஹார்வர்டில் இருந்து முன்னாள் மாணவர்களுக்கு வழங்கப்பட்ட மிக உயர்ந்த விருதான முன்னாள் மாணவர் மெரிட் விருது.
- 2012 - நியூயார்க்கில் குழந்தைகள் நம்பிக்கை இந்தியா என்ற நிறுவனத்திலிருந்து தலைமை மற்றும் கொடையாளர்க்கான விருது.
- 2013 - சிறந்த கொடையாளர்பிரிவில் ஃபோர்ப்ஸ் பரோன்ராபி விருதுக்குப் பரிந்துரை.
# கக்குவான் தடுப்பூசி

**கக்குவான் தடுப்பூசி** (*Pertussis vaccine*) என்பது தொடர் இருமலிலிருந்து காக்கும் தடுப்பூசியாகும். இதில் இரண்டு முக்கிய வகைகள் உள்ளன: முழு செல் தடுப்பூசிகள் மற்றும் அசெல்லுலர் தடுப்பூசிகள். முழு செல் தடுப்பூசி சுமார் 78% பயனுள்ளதாக இருக்கும், அதே நேரத்தில் திசுவற்ற (அசெல்லுலர்) தடுப்பூசி 71-85% பயனுள்ளதாக இருக்கும். தடுப்பூசிகளின் செயல்திறன் ஒவ்வொரு ஆண்டும் 2 முதல் 10% வரை குறைகின்றன, அசெல்லுலர் தடுப்பூசிகளின் திறன் மிகவும் வேகமாகக் குறைகிறது. கர்ப்பக் காலத்தில் தடுப்பூசி போடுவது குழந்தையைப் பாதுகாக்கும். இந்தத் தடுப்பூசி 2002 ஆம் ஆண்டில் ஐந்து லட்சத்திற்கும் அதிகமான உயிர்களைக் காப்பாற்றியதாக மதிப்பிடப்பட்டுள்ளது.  
அனைத்துக் குழந்தைகளுக்கும் கக்குவான் தடுப்பூசி போட வேண்டும் என்றும், அது வழக்கமான தடுப்பூசிகளில் சேர்க்கப்பட வேண்டும் என்றும் உலக சுகாதார அமைப்பும் நோய் கட்டுப்பாடு மற்றும் தடுப்பு மையமும் பரிந்துரைக்கின்றன. எச்.ஐ.வி/எய்ட்ஸ் உள்ளவர்களுக்கு இது போடப்பட வேண்டும். பிறந்த ஆறு வார காலத்தில் தொடங்கி மூன்று முறை தடுப்பூசி போடுவது இளம் குழந்தைகளுக்குப் பரிந்துரைக்கப்படுகிறது. பெரிய குழந்தைகள் மற்றும் பெரியவர்களுக்குக் கூடுதல் அளவு கொடுக்கப்படலாம். இந்தத் தடுப்பூசியானது பிற தடுப்பூசிகளுடன் இணைந்து மட்டுமே கிடைக்கிறது.  
குறைவான பக்கவிளைவுகளின் காரணமாக வளர்ந்த நாடுகளில் அசெல்லுலர் தடுப்பூசிகள் பொதுவாகப் பயன்படுத்தப்படுகின்றன. முழு செல் தடுப்பூசிகள் போடப்பட்ட 10 முதல் 50% நபர்களுக்கு ஊசி போட்ட இடத்தில் சிவத்தலும் காய்ச்சலும் ஏற்படுகிறது. காய்ச்சலுக்குரிய வலிப்பு மற்றும் நீண்ட நேர அழுகை ஆகியவை ஒரு சதவீதத்திற்கும் குறைவாகவே நிகழ்கின்றன. அசெல்லுலர் தடுப்பூசிகளால் கையின் தீவிரமற்ற வீக்கம் கொஞ்சம் நேரம் ஏற்படலாம். இரண்டு வகையான தடுப்பூசிகளிலும் பக்க விளைவுகள் ஏற்படலாம், எனினும் குறிப்பாக முழு செல் தடுப்பூசியின் பக்க விளைவுகள் குழந்தைக்குக் குறைவாக இருக்கும். ஆறு வயதுக்குப் பிறகு முழு செல் தடுப்பூசிகளைப் பயன்படுத்தக்கூடாது. கடுமையான நீண்ட கால நரம்பியல் பிரச்சினைகளுடன் இரண்டு வகைகளுக்கும் தொடர்பு இல்லை.  
கக்குவான் தடுப்பூசி 1926 ஆம் ஆண்டில் உருவாக்கப்பட்டது. இது உலக சுகாதார அமைப்பின் அத்தியாவசிய மருந்துகளின் பட்டியலில் உள்ளது, இது ஓர் அடிப்படை சுகாதார அமைப்பில் தேவைப்படும் மிக முக்கியமான மருந்தாகும். 2014 நிலவரப்படி டெட்டனஸ், டிப்தீரியா, போலியோ மற்றும் ஹிப் தடுப்பூசி ஆகியவற்றை உள்ளடக்கிய ஒரு தொகுப்பு கொண்ட ஒரு டோசுக்கு 15.41 அமெரிக்க டாலர் செலவாகும்.
# தொம்மலூரு சொக்கநாதசுவாமி கோயில்

**தொம்மலூர் சொக்கநாதசுவாமி கோயில்** இந்தியாவில் கர்நாடக மாநிலத்தில் பெங்களூரில் உள்ள தொம்லூரில் உள்ள கோயிலாகும். சொக்கநாதசுவாமி அல்லது சொக்க பெருமாள் (இந்து கடவுள் விஷ்ணு ) என்று அழைக்கப்படும் தெய்வத்திற்கு இக்கோயில் அர்ப்பணிக்கப்பட்டுள்ளது. இந்நகரிலுள்ள, கி.பி. 10 ஆம் நூற்றாண்டின் சோழர் காலத்தைச் சேர்ந்த பழமையான கோயில்களில் இதுவும் ஒன்றாகும்.
# தொம்மலூரு சொக்கநாதசுவாமி கோயில்

## வரலாறு

சொக்கநாதசுவாமி கோயில் பெங்களூரில் உள்ள பழமையான கோயிலாக கருதப்படுகிறது. இக்கோயிலின் வளாகத்தில் பல குறிப்பிடத்தக்க சிற்பங்கள் மற்றும் அலங்கார அம்சங்கள் உள்ளன. இக்கோயிலானது கிழக்கு நோக்கி உள்ளது. ஒரு கதவின் சட்டத்தில் உள்ள கி.பி.1270 ஆம் ஆண்டைச் சேர்ந்த ஒரு தமிழ் கல்வெட்டு அழகியர் என்பவர் அக்கதவின் சட்டங்களை நன்கொடையாக அளித்ததாகத் தெரிவிக்கிறது. அங்குள்ள <></>
# தொம்மலூரு சொக்கநாதசுவாமி கோயில்

## தற்போதைய நிலை

இந்த கோயில் பல முறை விரிவாக புதுப்பிக்கப்பட்டுள்ளது, கருவறை மற்றும் இரண்டு அர்த்தமண்டபங்கள் மட்டுமே பழங்காலக் கட்டுமானத்தைக் கொண்டு அமைந்துள்ளன. நேபாளத்தில் உள்ள கந்தகி ஆற்றிலிருந்து கொண்டுவரப்பட்ட சாலிக்கிராமக் கற்களைக் கொண்டு கோயிலின் கருவறையில் விஷ்ணு, ஸ்ரீதேவி மற்றும் பூதேவியின் சிற்பங்கள் அமைக்கப்பட்டுள்ளன.  
இக்கோயிலைப் பற்றி பலரும் அறிந்திருக்கவில்லை. டோம்லூர் நகரிலிருந்து பிரதான சாலையைவிட்டுத் தள்ளி சிறிய தெருவில் அமைந்துள்ளது. 30 ஆண்டுகளுக்கு முன்பு இக்கோயில் புதுப்பிக்கப்பட்டது. கருவறையும் இரு அர்த்தமண்டபங்களும், தென் கர்நாடகப்பகுதியை உள்ளிட்ட பகுதிகளை அரசாண்ட சோழர் காலத்தைச் சேர்ந்தது என்ற பழம்பெருமையுடன் உள்ளன.
# தொம்மலூரு சொக்கநாதசுவாமி கோயில்

## கோயில் நேரம்

**தினசரி:** காலை 6:00 - 11:00, மாலை: 5:45 - இரவு 8:30 மணி  
**புதன் கிழமை:** காலை 6:00 - 11:30, மாலை: 5:45 - இரவு 8:30 மணி  
**சனிக்கிழமை:** காலை 6:00 - மதியம் 12:30, மாலை: 5:45 - இரவு 9:00 மணி
# கு. அன்பழகன்

**கு. அன்பழகன்** (*G. Anbazhagan* ) ஓர் தமிழக அரசியல்வாதி ஆவார். இவர் 2001 ஆம் ஆண்டு நடைப்பெற்ற தேர்தலில் திண்டுக்கல் மாவட்டம்,நிலக்கோட்டை சட்டமன்ற தொகுதியில் இருந்து அதிமுக கட்சி சார்பில் போட்டியிட்டு வெற்றி பெற்றார்
.
# கு. அன்பழகன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2001 | நிலக்கோட்டை | அதிமுக | 60972 |  |
# தொடர் இருமல்

**தொடர் இருமல்** (*Whooping cough*), அல்லது **100 நாள் இருமல்** (*100-day cough*) என்றும் அழைக்கப்படும் **கக்குவான்** (*pertussis*), மிகவும் பயங்கரமான பாக்டீரியா தொற்றுநோயாகும். ஆரம்ப அறிகுறிகளில் மூக்குச் சளி, காய்ச்சல் மற்றும் லேசான இருமல் ஆகியவற்றுடன் கூடிய பொதுவான தடிமன் போலவே ஒத்திருக்கும். இதைத் தொடர்ந்து பல வாரங்கள் கடுமையான இருமல் ஏற்படும். இருமல் அதிகமாக இருப்பதால், பாதிக்கப்பட்டவர் சுவாசிக்கும்போது அதிக ஒலியுடன் "ஹூப்" என்ற சத்தத்தில் இருமல் ஏற்படலாம். அறிகுறிகள் தொடங்கியதிலிருந்து இருமல் ஏற்படும் மூன்று வாரங்கள் வரை பாதிக்கப்பட்டவர்கள் மற்றவர்களுக்குத் தொற்றுநோய் ஏற்படுத்தும் மையமாக இருக்கிறார்கள். நுண்ணுயிர் எதிர்ப்பிகளால் சிகிச்சையளிக்கப்பட்டவர்கள் ஐந்து நாட்களுக்குப் பிறகு தொற்றுநோய் பரப்பும் மையமாக இருக்கமாட்டார்கள். மூக்கு மற்றும் தொண்டையின் பின்புறத்திலிருந்து சளி மாதிரியைச் சேகரிப்பதன் மூலம் நோய் கண்டறியப்படும். இந்த மாதிரியை கல்ச்சர் அல்லது பாலிமரேஸ் சங்கிலி வினை மூலம் சோதிக்க முடியும்.  
கக்குவான் தடுப்பூசி மூலம் தடுப்பூசி போடப்பட்டு முன்னெச்சரிக்கை நடவடிக்கைகள் எடுக்கப்படுகின்றன. ஆறு முதல் எட்டு வாரக் குழந்தைகளுக்கு ஆரம்ப நோய்த்தடுப்பு பரிந்துரைக்கப்படுகிறது, இரண்டு வயதிற்குள் நான்கு டோஸ் கொடுக்கப்பட வேண்டும். இந்தத் தடுப்பூசி காலப்போக்கில் குறைவான செயல்திறன் கொண்டதாக மாறுவதால் வளரும் குழந்தைகள் மற்றும் பெரியவர்களிடையே பெரும்பாலும் கூடுதல் டோஸ்கள் பரிந்துரைக்கப்படுகின்றன. நோய் பரவிய பகுதியில் உள்ளவர்கள் மற்றும் கடுமையான நோய் அபாயத்தில் உள்ளவர்களிடையே நோயைத் தடுக்க நுண்ணுயிர் எதிர்ப்பிகள் பயன்படுத்தப்படலாம். ஆரம்ப அறிகுறிகள் தொடங்கிய மூன்று வாரங்களுக்குள் சிலருக்கு நுண்ணுயிர் எதிர்ப்பிகள் பயனுள்ளதாக இருக்கும், ஆனால் பெரும்பாலான மக்களுக்கு இது குறைவான விளைவையே ஏற்படுத்தும். ஒரு வயதுக்கு குறைவான குழந்தைகளிலும், கர்ப்பமாக இருப்பவர்களிடமும் அறிகுறி தோன்றிய ஆறு வாரங்களுக்குள் பரிந்துரைக்கப்படுகிறது. பயன்படுத்தப்படும் நுண்ணுயிர் எதிர்ப்பிகளில் எரித்ரோமைசின், அஜித்ரோமைசின் அல்லது ட்ரைமெத்தோபிரைம்/சல்பமெத்தொக்சசோல் ஆகியவை அடங்கும். ஒரு வயதிற்குக் குறைவான பல குழந்தைகளை மருத்துவமனையில் அனுமதிக்க வேண்டியிருக்கும். ஒரு வருடத்திற்கும் குறைவான வயது கொண்ட பாதிக்கப்பட்ட குழந்தைகளில் கிட்டத்தட்ட 2% பேர் மரணிக்கின்றனர். நோய் பரவல் முதல் முதலில் 16 ஆம் நூற்றாண்டில் பதிவு செய்யப்பட்டுள்ளது. நோய்த்தொற்றுக்குக் காரணமான பாக்டீரியா 1906 ஆம் ஆண்டில் கண்டுபிடிக்கப்பட்டது. இந்தத் தடுப்பூசி 1940களில் கிடைக்கத் தொடங்கியது.
# பக்கா (திரைப்படம்)

**பக்கா** என்பது 2018 ஆம் ஆண்டு வெளியான தமிழ் மொழி காதல் நகைச்சுவைத் திரைப்படமாகும். இந்த திரைப்படத்தை பென் கன்ஸ்டோரிடியம் நிறுவனம் சார்பில் தி. சிவகுமார் தயாரிக்க, எஸ்.எஸ்.சூர்யா இயக்கத்தில் விக்ரம் பிரபு கதாநாயகனாக முதல் முறையாக இரண்டு வேடங்களில் நடிக்க, இவருக்கு ஜோடியாக நிக்கி கல்ரானி மற்றும் பிந்து மாதவி கதாநாயகிகளாக நடித்துள்ளார்கள்.  
பிப்ரவரி 2017ஆம் ஆண்டு படப்பிடிப்பு துவங்கப்பட்டு ஏப்ரல் 27, 2018ஆம் ஆண்டு உலகம் முழுவதும் திரையிடப்பட்டு.
# பக்கா (திரைப்படம்)

## கதை சுருக்கம்

இந்த திரைப்படத்தின் கதை ஒரே ஊரைச் சேர்ந்த டோனி குமார் எனும் தோனி ரசிகர் விக்ரம் பிரபுக்கும், ராதா எனும் ரஜினி ரசிகை நிக்கி கல்ரானிக்கும் யாருடைய தலைவர் பெரியவர் என்பதில் மோதல் கூடவே காதல். இதனால் இவர்களின் காதல் விதி வசத்தால் கைகூடாமல் போகிறது. அதில் வெறுத்து போய் சென்னை வரும் டோனி குமார்.  
காதல் தோல்வியால், குடித்து விட்டு தண்டவாளத்தில் வீழ்ந்து கிடக்கும் தோனி குமார் நதியா எனும் பிந்து மாதவியை காப்பாற்றுகிறார். பாண்டி போலவே இருக்கும் தோனி குமாரிடம் தன் காதல் கதையைச் சொல்கிறார் நதியா.  
அரசன்குடியைச் சேர்ந்த பணக்கார மகளான நதியாவிற்கு, கோவில் திருவிழாவில் பொம்மை கடை வைக்கும் பாண்டி எனும் விக்ரம் பிரபு மீது காதல் வருகிறது. தனது தகுதியால் அந்த காதலை ஏற்க மறுக்கின்றார். இதனால் பாண்டி செல்லும் இடம் எல்லாம் தேடிச் சமாதானம் செய்து சென்னைக்கு அழைத்து வந்துவிடுகிறார் நதியா. அப்போது புகையிரத நிலையத்தில் நதியாவை விட்டுவிட்டு காணாமல் போகும் பாண்டி. இதனால் தற்கொலை செய்யப்போகும் நதியாவை காப்பாற்றுகிறார் தோனி குமார். இதன் பிறகு தோணி குமார் எப்படி நதியா மற்றும் பாண்டியின் காதலை குமார் எப்படி சேர்ந்து வைக்கின்றார் என்பது தான் மீதி கதை.
# பக்கா (திரைப்படம்)

## நடிகர்கள்

- விக்ரம் பிரபு - டோனி குமார் & பாண்டி
- நிக்கி கல்ரானி - ரஜினி ராதா
- பிந்து மாதவி - நதியா
- சூரி - பொம்மை
- சதீஸ்
- நிழல்கள் ரவி - நதியாவின் அப்பா
- ஆனந்த் ராஜ் - நாட்டாமை
- பாரதி கண்ணன் - பூசாரி
- சிங்கமுத்து - பூசாரி
- ரவி மரியா - மாகிச்சி மைனர்
- இமான் அண்ணாச்சி -
- ராணி - நாட்டாமையின் மனைவி
# பக்கா (திரைப்படம்)

## ஒலிப்பதிவு

இப்படத்தில் ஐந்து பாடல்களுக்கான இசையையும், பின்னணி இசையையும் சி. சத்யா மேற்கொண்டுள்ளார். இப்படத்தின் நான்கு பாடலுக்கு யுகபாரதி மற்றும் ஒரு பாடலுக்கு கபிலன் என்பவரும் பாடல்கள் எழுதியுள்ளனர்.
# பக்கா (திரைப்படம்)

## திரைப்படப்பணிகள்

2016 நவம்பர் மாதத்தில் இந்தத் திரைப்படத்தில் நடிகர் விக்ரம் பிரபு கதாநாயகனாக நடிப்பார் என்றும் இந்த திரைப்படத்திற்கு பக்கா என்றும் புதிய இயக்குநர் ஆன எஸ்.எஸ்.சூர்யா என்பவர் உறுதிசெய்தார். விக்ரம் பிரவு முதன்முறையாக இரட்டை வேட கதாபாத்திரத்தில் நடிக்கவிருக்கிறார் என்று இப்படத்தின் இயக்குநர் எஸ்.எஸ்.சூர்யா தெரிவித்தார். ஜனவரி 2017 ஆம் ஆண்டு முதல் கதாநாயகியாக நடிகை நிக்கி கல்ரானி என்பவர் ஒப்பந்தம் செய்யப்பட்டார். இவர் இதற்க்கு முன் 2017ஆம் ஆண்டு வெளியான நெருப்புடா என்ற திரைபபடத்தில் விக்ரம் பிரபு உடன் ஜோடி சேர்ந்து நடித்துள்ளார் என்பது குறிப்பிடத்தக்கது. இந்த திரைப்படம் நிக்கி கல்ரானியின் 25 வது திரைப்படம் மற்றும் இயக்குநர் எஸ்.எஸ்.சூர்யா என்பவர் நடிகர் ரஜனி காந்தின் ரசிகரும் ஆவார்.  
அவர் கூறுகையில் இந்த திரைப்படம் ஒரு பொழுதுபோக்கு திரைப்படமாக இருக்கும் என்று, சூரி, சதீஸ், இமான் அண்ணாச்சி, சிங்கம்புலி போன்ற பல நகைச்சுவை நடிகர்கள் நடிக்கிறார்கள் என்றும், இந்த திரைப்படத்தின் முதல் படப்பிடிப்பு குற்றாலத்தில் பிப்ரவரி 1, 2017ஆம் ஆண்டு ஆரம்பிக்கப்பட்டு 20 நாட்கள் படப்பிடிப்புக்கள் செய்ய அட்டவணை செய்யப்பட்டது.
# Module:Plain text

--converts text with wikilinks to plain text, e.g "gah is bar" to "gah is bar"
--removes anything enclosed in tags that isn't nested, mediawiki strip markers (references etc), files, italic and bold markup
requirestrict
local p = {}  
function p.main
local text = .args[1]
local encode = require('Module:yesno')(.args.encode)
return p._main(text, encode)
end  
function p._main(text, encode)
if not text then return end
text = mw.text.killMarkers(text)
:gsub('&nbsp;', ' ') --replace nbsp spaces with regular spaces
:gsub('<br ?/?>', ', ') --replace br with commas
:gsub('<span.->(.-)</span>', '%1') --remove spans while keeping text inside
:gsub('<i.->(.-)</i>', '%1') --remove italics while keeping text inside
:gsub('<b.->(.-)</b>', '%1') --remove bold while keeping text inside
:gsub('<em.->(.-)</em>', '%1') --remove emphasis while keeping text inside
:gsub('<strong.->(.-)</strong>', '%1') --remove strong while keeping text inside
:gsub('<sub.->(.-)</sub>', '%1') --remove subscript markup; retain contents
:gsub('<sup.->(.-)</sup>', '%1') --remove superscript markup; retain contents
:gsub('<u.->(.-)</u>', '%1') --remove underline markup; retain contents
:gsub('<.->.-<.->', '') --strip out remaining tags and the text inside
:gsub('<.->', '') --remove any other tag markup
:gsub('%[%[%s*[Ff][Ii][Ll][Ee]%s*:.-%]%]', '') --strip out files
:gsub('%[%[%s*[Ii][Mm][Aa][Gg][Ee]%s*:.-%]%]', '') --strip out use of image:
:gsub('%[%[%s*[Cc][Aa][Tt][Ee][Gg][Oo][Rr][Yy]%s*:.-%]%]', '') --strip out categories
:gsub('%[%^%-|', '') --strip out piped link text
:gsub('([^%[])%^%[%[^%]]-%s', '%1') --strip out external link text
:gsub('^%^%[%[^%]]-%s', '') --strip out external link text
:gsub('[%[%]]', '') --then strip out remaining [ and ]
:gsub("**'", "") --strip out bold italic markup
:gsub("**?", "") --not stripping out **' gives correct output for bolded text in quotes
:gsub('%-%-%-%-+', '') --remove ---- lines
:gsub("^%s+", "") --strip leading
:gsub("%s+$", "") --and trailing spaces
:gsub("%s+", " ") --strip redundant spaces
if encode then
return mw.text.encode(text)
else
return text
end
end  
return p
# பழைய மடிவாலா சோமேஸ்வரர் கோயில், பெங்களூர்

**பழைய மடிவாலா சோமேஸ்வரர் கோயில்** இந்தியாவில், கர்நாடக மாநிலத்தில் பெங்களூரு நகரில் (பெங்களூர்) அமைந்துள்ள இந்து சிவன் தெய்வத்திற்கு அர்ப்பணிக்கப்பட்டுள்ள கோயிலாகும். அதன் மூலவர் சோமேஸ்வரர் ஆவார். இது நகரின் பழமையான கோயில்களில் இக்கோயிலும் ஒன்றாகும், இது சோழ காலத்திற்கு முந்தையதாகக் கருதப்படுகிறது. இந்த கோயில் 12 ஆம் நூற்றாண்டின் முற்பகுதியைச் சேர்ந்தது. (கி.பி 1247).  
இந்த கோவிலில் ஒரு " சுயம்பு " சிவலிங்கம் உள்ளது, அதில் அமைந்துள்ள கருவறையில் (இயற்கை பாறை உருவாக்கம் உருவாக்கிய சிவலிங்கம் வடிவில்) உள்ளது. ஆனால் பெங்களூரில் உள்ள மற்ற பழங்கால கோயில்களைப் போலல்லாமல், இந்த கோயில் நல்ல நிலையில் உள்ளது. அங்குள்ள மக்களால் அகோயில் நன்கு பராமரிக்கப்படுகிறது. வெளிப்புற உதவியின்றி நமது பாரம்பரியத்தை பாதுகாப்பதில் மக்களுக்கு இருக்கும் உண்மையான வலிமையை இது எடுத்துக் காட்டுகிறது. இது மிகவும் *சக்திவாய்ந்த* மற்றும் *பண்டைய* கோயில் ஆகும்.
# பழைய மடிவாலா சோமேஸ்வரர் கோயில், பெங்களூர்

## தமிழில் கல்வெட்டுகள்

மடிவாலாவில் உள்ள சோமேஸ்வரர் கோயில் பெங்களூரின் பழமையான கோயிலாகும், இது சோழர் காலத்திற்கு முந்தையதாகக் கருதப்படுகிறது. கோயிலின் வெளிப்புற சுவர்களில் ஏராளமான தமிழ் மற்றும் கிரந்த எழுத்துக்களால் ஆன கல்வெட்டுகள் உள்ளன. இந்த கல்வெட்டுகளில் மிகப் பழமையானதாகக் கருதப்படுவது கி.பி 1247ஆம் ஆண்டைச்சேர்ந்ததாகும். அக்கல்வெட்டில் நிலக்கொடையைப் பற்றிக் குறிப்பிடப்பட்டுள்ளது. வெங்களூரின் பெரிய குளத்திற்கு அருகேயுள்ள நிலம் வேப்பூர் (நவீன பேகூர்) என்ற ஊரைச் சேர்ந்த ஒருவர் நிலத்தைக் கொடையாக வழங்கியுள்ளதைப் பற்றி அதில் குறிப்பிடப்பட்டுள்ளது. மற்ற கல்வெட்டுகள் பல்லாலா III மற்றும் ராஜேந்திர சோழரின் ஆட்சிக் காலத்தில் வழங்கப்பட்ட நிலக்கொடைகளைப் பற்றியும், பிறரால் வழங்கப்பட்ட நிலக்கொடைகளைப் பற்றியும் குறிப்பிடுகின்றன. கி.பி.1365 ஆண்டைச் சேர்ந்த மற்றொரு கல்வெட்டு தமிழில் உள்ளது. அக்கல்வெட்டில் தாமரைக்கரை என்றுமிடத்தில் வழங்கப்பட்ட நிலத்தைப் பற்றி குறிப்பிடப்பட்டுள்ளது. அவ்விடம் 'தாமரை குளக்கரை' என்று மொழிபெயர்க்கப்பட்டுள்ளது, மேலும் கர்நாடகா இதிஹாசா அகாடமியின் செயலாளர் எச்.எஸ். கோபால ராவ் கருத்துப்படி, இன்றைய தவரகேரே புறநகர்ப் பகுதியைக் குறிக்கிறது. <></>
# பழைய மடிவாலா சோமேஸ்வரர் கோயில், பெங்களூர்

## வெங்களூர் (இன்றைய 'வேப்பூர்' (பேகூர்))

பேகூர் என்பதானது கல்வெட்டில் வேப்பூர் என்று குறிப்பிடப்பட்டுள்ளது. 'வா' என்ற எழுத்தில் தொடங்கும் சில தமிழ்ச் சொற்கள் கன்னடத்தில் 'பா' என்று உச்சரிக்கப்படுகின்றன என்பதைக் கவனத்தில் கொள்ள வேண்டும்.  
9ஆம் நூற்றாண்டைச் சேர்ந்த பேகூர் கல்வெட்டு பெங்களூர் என்னும் ஊரைக் குறிப்பிடுகிறது. கி.பி.890ஐச் சேர்ந்த அக்கல்வெட்டில் பெங்களூரு கடனா (பெங்களூர் போர்)என்று குறிப்பிடப்பட்டுள்ளது. அண்மையில் கண்டுபிடிக்கப்பட்ட கல்வெட்டில், வெங்களூர் என்ற குறிப்பு காணப்படுகிறது.வெங்களூர் என்று தமிழில் கூறப்படுவது, கன்னடத்தில் பெங்களூர் என்றழைக்கப்படுகிறது. எபிகிராபிகா கர்னாடகாவில் இக்கல்வெட்டினைப் பற்றிய குறிப்பு காணப்படுகிறது.
# பழைய மடிவாலா சோமேஸ்வரர் கோயில், பெங்களூர்

## தாமரைக்கரை (இன்றைய தவரகேரே)

தவரகேரே என்பதானது ஒரு காலத்தில் தாமரைக்கரை என்றழைக்கப்பட்டுள்ளதைக் கல்வெட்டுகளின் (1365 கி.பி.) மூலமாக அறிய முடிகிறது. தாமரைக்கரை என்பதற்கு தமிழில் தாமரைக் குளத்தின் கரைகள் என்பது பொருளாகும்.
# பழைய மடிவாலா சோமேஸ்வரர் கோயில், பெங்களூர்

## சிறப்பு நாட்கள்

**மகா சிவராத்திரி :** ஒவ்வொரு ஆண்டும் பிப்ரவரி மாதம் இந்து நாட்காட்டியில் கிருஷ்ண பட்சத்தில், மாகா (சாலிவாகன ஆண்டின்படி ) அல்லது பல்குனா (விக்ரம ஆண்டின்படி) நாளில்(அதாவது அமாவாசைக்கு முந்தைய இரவு மற்றும் பகல் ) மகாசிவராத்திரி கொண்டாடப்படுகிறது.  
**பிரதோஷம் :** ஒவ்வொரு 15 நாட்களுக்கு ஒரு முறை நிகழ்வதும், மற்றும் சைவர்களால் மிகவும் புனிதமானதாகக் கருதப்படுவதும் ஆகும். அமாவாசை அல்லது பௌர்ணமிக்கு இரு நாள்களின் முன்பாக இந்நாள் கொண்டாடப்படுகிறது.
# பழைய மடிவாலா சோமேஸ்வரர் கோயில், பெங்களூர்

## புகைப்படத்தொகுப்பு

<></>
# மார்க் ஹென்றி

**மார்க் ஜெரோல்ட் ஹென்றி** **Mark Jerrold Henry** (பிறப்பு ஜூன் 12, 1971) ஒரு அமெரிக்க , ஒலிம்பிக் பளுதூக்குபவர், வலிமையானவர் மற்றும் ஓய்வுபெற்ற தொழில்முறை மல்யுத்த வீரர் ஆவார், இவர்தற்போது லெஜண்ட்ஸ் ஒப்பந்தத்தின் கீழ் உலக மற்போர் மகிழ்கலை நிறுவனத்துடன் கையெழுத்திட்டார். இவர்ஒரு பின்னேற்புக் குழு தயாரிப்பாளராக வேலை செய்கிறார்.இவர்இரண்டு முறை ஒலிம்பியன் பட்டங்களும் ( 1992 மற்றும் 1996 ) மற்றும் 1995 ஆம் ஆண்டில் நடைபெற்ற பான் அமெரிக்கன் விளையாட்டுப் போட்டிகளில் தங்கம், வெள்ளி மற்றும் வெண்கலம் போன்ற பதக்கங்களையும் வென்றுள்ளார். 1995 மற்றும் 1997 ஆகிய இரண்டு ஆண்டுகளில் இவர் அமெரிக்க தேசிய வாகையாளர் பட்டத்தினைப் பெற்றுள்ளார்.  
பளுதூக்குதலில்,1993, 1994, 1999 ஆகிய மூன்று ஆண்டுகளில் ஹென்றி அமெரிக்க தேசிய பளுதூக்குதல் வாகையாளர் பட்டத்தினைப் பெற்றுள்ளார்.அதில் ஒரு முறை அமெரிக்க ஓபன் வாகையாளராகவும், இரண்டு முறைகள் அமெரிக்க ஒலிம்பிக் விழா வாகையாளராகவும் பட்டம் பெற்றார். 1996 ஆம் ஆண்டில் NACAC வாகையாளர் பட்டத்தினையும் பெற்றார். அமெரிக்க மூத்தோர் பளுதூக்குதல் போட்டியில் 1993-1997 ஆம் ஆண்டுகளில் நடைபெற்ற போட்டிகள் அனைத்திலும் இவர் வாகையாளர் பட்டத்தினைப் பெற்றுள்ளார்.2002 ஆம் ஆண்டில் நடைபெற்ற அர்னால்டு ஸ்ட்ராங்மேன் கிளாசிக் பட்டத்தின் துவக்க ஆண்டில் இவர் வாகையாளர் பட்டம் பெற்றார். மற்றும் உலக மற்போர் மகிழ்கலை நிறுவனம் இன் உலக மிகுகன வாகையாளர் பட்டத்தினையும் 2011ஆம் ஆண்டில் பெற்றார்.. ஏப்ரல் 2018 இல், ஹென்றி 2018 உலக மற்போர் மகிழ்கலை நிறுவனம் ஹால் ஆஃப் ஃபேமாக அறிவிக்கப்பட்டார் .
# மார்க் ஹென்றி

## ஆரம்ப கால வாழ்க்கை

மார்க் ஜெரோல்டு ஹென்றி டெக்சாஸின் ஜூன் 12, 1971 இல் சில்ஸ்பீ நகரில் பிறந்தார்.குழந்தைப் பருவம் முதலே மல்யுத்த போட்டிகளின் மீது ஆர்வம் கொண்டவராக இருந்துள்ளார். ஆண்ட்ரே தி ஜெயண்ட் இவருக்கு பிடித்த மல்யுத்த வீரர். டெக்சாஸின் பியூமாண்டில் நடந்த ஒரு மல்யுத்த நிகழ்ச்சியில் கலந்துகொண்டபோது, இளம் ஹென்றி ஆண்ட்ரே இடைகழிக்கு கீழே நடந்து செல்லும்போது அவரைத் தொட முயன்றார், ஆனால் தடுப்பைக் கடந்து சென்றதால் அவர் தடுக்கப்பட்டார். ஹென்றிக்கு 12 வயதாக இருந்தபோது, அவரது தந்தை எர்னஸ்ட் நீரிழிவு நோயால் இறந்தார். அவருக்கு 14 வயதாக இருந்தபோது, ஹென்றிக்கு டிஸ்லெக்ஸியா இருப்பது கண்டறியப்பட்டது.  
ஹென்றியின் குடும்பத்தில் கிட்டத்தட்ட எல்லா ஆண்களும் சராசரியை விட குண்டானவர்களாக இருந்துள்ளனர், குறிப்பாக அவரது பெரிய மாமா சட், 6 அடி உயரம் மற்றும் சுமார் 500 பவுண்ட்ஸ் எடை கொண்டவராக இருந்துள்ளார். ஹென்றி தனது உயர்நிலைப் பள்ளியில் கல்வி பயின்றபோது கால்பந்து விளையாடினார்,  
**பவர்லிஃப்டிங் ஜிம் ரெக்கார்ட்ஸ் (அதிகாரப்பூர்வமற்றது):**  
*குந்து - 1006 &nbsp; பவுண்ட் (456.5 &nbsp; கிலோ) பெஞ்ச் பிரஸ் - 585 &nbsp; பவுண்ட் - 600 &nbsp; பவுண்ட் (265 &nbsp; கிலோ - 272 &nbsp; கிலோ) டெட்லிஃப்ட் - 925 &nbsp; பவுண்ட் (420 &nbsp; கிலோ) *  
*மொத்த பவர் லிஃப்டிங் (அதிகாரப்பூர்வமற்றது) - 2531 &nbsp; பவுண்ட் (1006 + 600 +925)*
# மார்க் ஹென்றி

## ஆரம்ப கால வாழ்க்கை

### தனிப்பட்ட பளு தூக்குதல் பதிவுகள்

**பளு தூக்குதல் போட்டி பதிவுகள்:**  
- ***ஸ்னாட்ச்* : 180.0 &nbsp; கிலோ (396.8 &nbsp; பவுண்ட்ஸ்)** (1996 இன் யு.எஸ். நேஷனல்களில் செய்யப்பட்டது )
# நோக்காய்வகம்

**நோக்காய்வகம்** என்பது தரை அல்லது வான நிகழ்வுகளை அவதானிக்க பயன்படும் இடம். வானியல், வானிலை, புவி இயற்பியல், கடல்சார் மற்றும் எரிமலை ஆகிய துறைகளுக்கு ஆய்வகங்கள் கட்டப்பட்டுள்ளன. வரலாற்றில் ஒரு சில கருவிகளைக் கொண்டு விண்மீண்களுக்கு இடையேயான தூரத்தை அளப்பது அல்லது ஸ்டோன் ஹெஞ்ச் (வானியல் நிகழ்வுகளில் சில சீரமைப்புகளைக் கொண்டவை) போன்ற எளிமையான நோக்காய்வகங்களும் இருந்துள்ளது.
# நோக்காய்வகம்

## விண் நோக்காய்வகங்கள்

விண் காணகங்கள் முக்கியமாக நான்கு பிரிவுகளாகப் பிரிக்கப்பட்டுள்ளன: விண்வெளி அடிப்படையில், வான்வழி, தரை அடிப்படையில் மற்றும் நிலத்தடி அடிப்படையில்.
# நோக்காய்வகம்

## விண் நோக்காய்வகங்கள்

### தரை அடிப்படையிலான நோக்காய்வங்கள்

பூமியின் மேற்பரப்பில் அமைந்துள்ள தரை அடிப்படையிலான ஆய்வகங்கள், வானொலியில் அவதானிப்புகள் மற்றும் மின்காந்த நிறமாலையின் புலப்படும் ஒளி பகுதிகள் பயன்படுத்தப்படுகின்றன. பெரும்பாலான ஆப்டிகல் தொலைநோக்கிகள் ஒரு குவிமாடம் அல்லது ஒத்த கட்டமைப்பிற்குள் வைக்கப்பட்டுள்ளன, உறுப்புகளிலிருந்து நுட்பமான கருவிகளைப் பாதுகாக்க. தொலைநோக்கி குவிமாடங்கள் கூரையில் ஒரு பிளவு அல்லது பிற திறப்புகளைக் கொண்டுள்ளன, அவை அவதானிக்கும் போது திறக்கப்படலாம், தொலைநோக்கி பயன்பாட்டில் இல்லாதபோது மூடப்படும். பெரும்பாலான சந்தர்ப்பங்களில், தொலைநோக்கி குவிமாடத்தின் முழு மேல் பகுதியையும் சுழற்றி, கருவி இரவு வானத்தின் வெவ்வேறு பிரிவுகளைக் கவனிக்க அனுமதிக்கிறது. ரேடியோ தொலைநோக்கிகள் பொதுவாக குவிமாடங்களைக் கொண்டிருக்கவில்லை.
# நோக்காய்வகம்

## விண் நோக்காய்வகங்கள்

### விண்வெளி அடிப்படையிலான ஆய்வகங்கள்

விண்வெளி அடிப்படையிலான நோக்ககங்கள் என்பது விண்வெளியில் பூமியைச் சுற்றி வரும் தொலைநோக்கிகள் அல்லது பிற கருவிகள். பூமியின் வளிமண்டலத்தில் ஊடுருவ முடியாத மின்காந்த நிறமாலையின் அலைநீளங்களில் வானியல் பொருள்களைக் கண்காணிக்க விண்வெளி தொலைநோக்கிகள் பயன்படுத்தப்படலாம். இது போன்று நிலத்தடி தொலைநோக்கிகளைப் பயன்படுத்தி அவதானிக்க முடியாது. பூமியின் வளிமண்டலம் புற ஊதாக்கதிர்கள் கதிர்வீச்சு, எக்ஸ் கதிர்கள், மற்றும் காமா கதிர்களை பூமிக்குள் புக விடுவதில்லை. மேலம் அகச்சிவப்பு கூட முழுமையாக புக முடியவதில்லை. இதனால் இது போன்ற கதிர்களின் ஆராய்ச்சிக்கு விண்வெளி அடிப்படையிலான ஆய்வகங்கள் தேவைப்படுகின்றன. விண்வெளி அடிப்படையிலான தொலைநோக்கிகளின் மற்றொரு நன்மை என்னவென்றால், அவை பூமியின் வளிமண்டலத்திற்கு மேலே இருப்பதால், அவற்றின் படங்கள் வளிமண்டல கொந்தளிப்பின் விளைவுகளிலிருந்து விடுபடுகின்றன. விளிமண்டல கொந்தளிப்புகள் தரை அடிப்படையிலான அவதானிப்புகளை பாதிக்கின்றன. இதன் விளைவாக, ஹப்பிள் விண்வெளி தொலைநோக்கி போன்ற விண்வெளி தொலைநோக்கிகளின் கோணத் தீர்மானம் பெரும்பாலும் இதேபோன்ற துளை கொண்ட தரை அடிப்படையிலான தொலைநோக்கியை விட மிகச் சிறியது. இருப்பினும், இந்த நன்மைகள் அனைத்தும் ஒரு விலையுடன் வருகின்றன. தரை அடிப்படையிலான தொலைநோக்கிகளைக் காட்டிலும் விண்வெளி தொலைநோக்கிகள் உருவாக்க மிகவும் விலை உயர்ந்தவை. அவற்றின் இருப்பிடம் காரணமாக, விண்வெளி தொலைநோக்கிகள் பராமரிக்க மிகவும் கடினம். ஹப்பிள் விண்வெளி தொலைநோக்கி விண்வெளி விண்கலத்தால் சேவை செய்யப்பட்டது. பல விண்வெளி தொலைநோக்கிகள் சேவை செய்ய முடியாது.
என்று நோக்கு கருவி பொருத்தப்பட்ட போயிங் விமானம் ]]
# நோக்காய்வகம்

## விண் நோக்காய்வகங்கள்

### வான்வழி ஆய்வகங்கள்

வான்வழி ஆய்வகங்கள் பூமியின் வளிமண்டலத்தின் பெரும்பகுதிக்கு மேலே உள்ளன. இதனால் சில நன்மைகள் உள்ளது. மேங்களின் இடையூறு இருக்காது. விண்வெளி தொலைநோக்கிகளை விட இவ்வகை ஆய்வகங்களுக்கு ஒரு நன்மை உண்டு: கருவிகளை மிக விரைவாகவும் மலிவாகவும் பயன்படுத்தலாம், சரிசெய்யலாம் மற்றும் புதுப்பிக்கலாம். குயிபெர் வான்வழி ஆய்வகம் விமானங்களைப் பயன்படுத்துகிறது. இதனால் வானிலுள்ள நீராவி இளஞ்சிவப்பு கதிர்களை உறியும் முன்னர் ஆராய்ச்சி செய்யலாம். எக்சு-கதிர் பற்றி ஆராய்ச்சி செய்ய பல நாடுகளில் உயர் குத்துயர ஊதுப்பையை பயன்படுத்துகின்றனர்.
# நோக்காய்வகம்

## எரிமலை ஆய்வகங்கள்

எரிமலை நோக்ககம் என்பது எரிமலையை ஆராய்சி மற்றும் கண்காணிப்பு செய்யும் இடமாகும். ஹவாய் எரிமலை ஆய்வகம் மற்றும் வெசுவியஸ் ஆய்வகம் ஆகியவை மிகவும் பிரபலமானவை. நடமாடும் எரிமலை ஆய்வகங்கள் யு.எஸ்.ஜி.எஸ் வி.டி.ஏ.பி (எரிமலை பேரழிவு உதவி திட்டம்) உடன் உள்ளன. அவை தேவைக்கேற்ப பயன்படுத்தப்படுகின்றன.
# தாவரப் பூசணவியல்

**தாவரப் பூசணவியல்** என்பது தாவரங்களின் வாழ்க்கைச் சுற்றில் இடர்களை உருவாக்கும் பூஞ்ஞைகளைப் பற்றி விவரிப்பதாகும். இதனால் மறைமுகமாக மனிதனுக்கும் பெரிய இழப்புகள் உண்டாகின்றன. இவ்விதம் ஊறுவிளைவிக்கும் பூஞ்சைகள் என 300 க்கும் மேற்பட்டவைகள் கண்டறியப்பட்டுள்ளன. சேமிப்புப் பூசணங்களும் விதை முளைப்புத்திறனும் சேமிப்புப் பூசணங்களால் பாதிக்கப்பட்ட விதைகளில் முளைப்புத்திறன் குறைந்துவிடுகிறது. மேக்ரோபோமினா ஃபேசியோலினா (Macrophomita phaseolin) என்னும் பூசணத்தால் பாதிக்கப்பட்ட சூரியகாந்தி விதைகளில் சேமிப்புக் கலத்திற்குத் தக்கவாறு முளைப்புத்திறன் குறைகிறது. இவற்றினை பலவகையாகப் பிரிக்கலாம். அவற்றில் முக்கியமானது சேமிப்புப்பூசணவியல்.
# தாவரப் பூசணவியல்

## சேமிப்புப் பூசணவியல்

பயிர் அறுவடையின்போது, தானியங்கள் நுண்ணுயிரிகளால் தாக்க மடைகின்றன. அவ்வாறான தானியங்கள் சேமிப்பின்போது மிகுதியாகப் பாதிக்கப்படுகின்றன. தானியங்களில் ஈரப்பதம் கூடுதலாக இருந்தால் விரைவில் பல்வேறு நுண்ணுயிரிகளால் பாதிக்கப்பட்டுத் தானியங்களின் முளைப்புத் திறன் குறைகிறது. சேமிப்பின்போது இழப்பை ஏற்படுத்தும் பூசணம் போன்ற நோய்க் காரணிகளைப் பற்றிய அறிவியல் சேமிப்புப் பூசணவியல் (storage pathology) ஆகும்.